Missatge: Hola!   Tinc una amiga que se'n va a Turquia el mes de juny i volia buscar allotjament a través d'una xarxa d'aquestes que ofereixen allotjament gratuït a canvi de rè. Després tu pots oferir-los casa a ells però no hi estàs obligat.   Les dues xarxes són aquestes: http://www.couchsurfing.com/ http://www.hospitalityclub.org/   Les coneixeu? La idea és que la gent que l'hagi utilitzat que digui quina i que expliqueu les vostres experiències i sobretot si hi heu tingut algun problema. Més que res perquè el fet que sigui un país musulmà fa que t'ho miris amb una mica de respecte, tot i ser Turquia un país molt europeu.   PD: Podria ser que el fil estigués repetit perquè em sona el tema... si ho està i algú fica el link, de conya!

Resposta: Jo era del couchsurfing perquè un antic company de pis ho va descobrir quan va estar vivint a Dublin. Com que de fet va coneixer a alguns dels més coneguts d'aquesta història, tenia molta molta puntuació i llavors ens la van pujar a tots els del pis. Com més puntuació més fàcil és que et deixin lloc per dormir i també que la gent demani de venir al teu pis. En aquest cas, la cosa funciona segons puntuació, i bàsicament l'adquireixes si coneixes a més gent de couchsurfing, si contestes quan et fan propostes, i segons la valoració que fa la gent que t'ha conegut a través d'aquesta xarxa. És difícil que puguis escollir gaire sense fer tu abans el pas de deixar que vingui gent. En el nostre cas, cada dia havíem d'estar contestant un munt de missatges de gent que volia venir a dormir (cada setmana teníem algú), però també podíem escollir on vulguéssim d'Europa, que sempre hi havia algú que ens hi deixava anar sense problema.